Document ID: 31994R1844

KOMISSION ASETUS (EY) N:o 1844/94,
annettu 27 päivänä heinäkuuta 1994,
Euroopan maatalouden ohjaus- ja tukirahaston ohjausosastosta myönnettyä tukea koskevista ja osana neuvoston asetuksissa (ETY) N:o 866/90 ja (ETY) N:o 867/90 määriteltyjä yhteisiä toimia esitetyistä, rahoitusta koskevista yksityiskohtaisista säännöistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maataloustuotteiden jalostamisen ja kaupan pitämisen edellytysten parantamisesta 29 päivänä maaliskuuta 1990 annetun neuvoston asetuksen (ETY) N:o 866/90(1), sellaisena kuin se on muutettuna asetuksella (EY) N:o 3669/93(2) ja erityisesti sen 23 artiklan,
sekä katsoo, että
metsätaloustuotteiden jalostamisen ja kaupan pitämisen edellytysten parantamisesta 29 päivänä maaliskuuta 1990 annetun neuvoston asetuksen (ETY) N:o 867/90(3) 1 artiklan mukaisesti asetuksen (ETY) N:o 866/90 mukaisesti aloitettu toiminta ulotetaan metsätaloustuotteiden kaupan pitämisen ja jalostamisen kehittämiseen tai järkiperäistämiseen,
asetuksen (ETY) N:o 866/90 2 artiklan 1 kohdassa säädetään, että investointien rahoitus on tehtävä tuotealojen rakenteelliseksi parantamiseksi jäsenvaltioiden esittämien ohjelmakehysten mukaisesti ja vastaaviin yhteisön tukikehyksiin perustuen,
asetuksen (ETY) N:o 866/90 2 artiklan 2 kohdassa säädetään mainittuun asetukseen liittyvien toimien sisällyttämisestä suunnitelmiin, jotka jäsenvaltiot laativat ja esittävät niiden alueiden osalta, joita asetuksen (ETY) N:o 2052/88(4) 1 artiklassa tarkoitettu tavoite 1 koskee, sellaisena kuin se on muutettuna asetuksella (ETY) N:o 2081/93(5), ja asetuksen (ETY) N:o 2052/88 8 artiklan 7 kohdan sekä neuvoston asetuksen (ETY) N:o 4253/88(6) 5 artiklan 2 kohdan mukaisesti, sellaisena kuin se on muutettuna asetuksella (ETY) N:o 2082/93(7),
tavoitteeseen 1 kuulumattomien alueiden osalta asetuksen 866/90 2 artiklan 3 kohdassa säädetään asetuksen 2052/88 1 artiklassa tarkoitettuun tavoitteeseen 5 b kuuluvien alueiden erottamisesta suunnitelmissa muista alueista,
asetuksen (ETY) N:o 866/90 17 artiklan 1 kohdassa säädetään maksun maksamisesta asetuksen (ETY) N:o 4253/88 21 artiklan ja mainitun 17 artiklan säädösten mukaisesti,
maksupyyntöjen yhdenmukaistamiseksi komission on syytä perustaa mahdollisuuksien mukaan toisten rakennerahastojen tukien kanssa yhteinen menoilmoitusjärjestelmä,
saldonmaksupyynnöissä on oltava tiettyjä tietoja, jotka ovat omiaan helpottamaan menojen ja kyseessä olevien toimenpideohjelmien määräysten, sekä asetusten (ETY) N:o 866/90 ja (ETY) N:o 867/90 säännösten välisen yhdenmukaisuuden tarkastamista,
on syytä korvata maa- ja metsätaloustuotteiden jalostamisen ja kaupan pitämisen edellytysten parantamiseen tähtääviä investointeja edistäviin toimenpideohjelmiin Euroopan maatalouden ohjaus- ja tukirahaston (EMOTR) ohjausosastosta myönnettyä tukea koskevista sitoumus-, ennakkomaksu- ja saldonmaksupyynnöistä annettu komission asetus (ETY) N:o 3206/91(8), ja
tässä asetuksessa säädetyt toimenpiteet ovat maatalouden rakenteiden ja maatalouden kehittämisen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla Neljännesvuosittaiset otteet
Asetuksen (ETY) N:o 866/90 17 artiklan 3 kohdassa tarkoitetulle edunsaajalle maksetuista suorituksista on esitettävä otteet neljännesvuosittain liitteessä I olevan menoilmoituksen mukaisesti,
2 artikla Vuosikertomukset
Asetuksen (ETY) N:o 866/90 17 artiklan 4 kohdassa tarkoitetut vuosittaiset toimintakertomukset on esitettävä otteet neljännesvuosittain liitteessä II olevan taulukon mukaisesti,
3 artikla Maksupyynnöt
1 Tapauksessa, jossa asetuksen (ETY) N:o 2052/88 1 artiklassa tarkoitetun tavoitteen 1 kattamilla alueilla, joilla asetuksissa (ETY) N:o 866/90 ja (ETY) N:o 867/90 säädettyjen toimien toteuttaminen perustuu myös muita toimenpiteitä huomioon ottavaan tukipäätökseen, maksut suoritetaan mainitun tukipäätöksen rahoituksen täytäntöönpanon rajoissa.
2 Muissa tapauksissa maksupyynnöt on esitettävä komissiolle liitteenä I olevan menoilmoituksen mukaisesti.
3 Asetuksiin (ETY) N:o 866/90 ja (ETY) N:o 867/90 liittyvien toimenpideohjelmien vuosittaisiin maksueriin liittyvän EMOTR:n rahoitusosuuden saldon maksaminen edellyttää liitteen II esittämistä.
4 artikla Valvonta- ja hallintojärjestelmät
Jäsenvaltioiden on toimitettava komissiolle ensimmäisen saldonmaksupyynnön mukana kuvaus toiminnan tehokkuuden takaamisen vahvistamiseksi toteuttamistaan valvonta- ja hallintojärjestelmistä asetuksen (ETY) N:o 4253/88 23 artiklan 1 kohdan säännösten mukaisesti.
5 artikla
Kumotaan asetus (ETY) N:o 3206/91.
6 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä noudatetaan sellaisenaan kaikissa jäsenvaltioissa.
Tehty Brysselissä 27 päivänä heinäkuuta 1994.

Labels: 2
4
6
12
15